
PROIECT DE   HOTĂRÂRE

                       privind aprobarea de principiu a aderării comunei Hodod și comunei Acâș,   în calitate de  asociați, în Asociația de Dezvoltare Intercomunitară pentru servicii în sectorul de apă și apă uzată 

din județul Satu Mare

Adunarea Generală a Asociaților, întrunită în ședința din data de ........,

având în vedere:

-Hotărârea Consiliului Local Hodod nr. 13/18.03.2020 privind asocierea comunei Hodod la Asociația de Dezvoltare Intercomunitară pentru servicii în sectorul de apă și apă uzată din județul Satu Mare,

-Hotărârea Consiliului local Acâș nr.18/7.03.2025  privind asocierea comunei Acâș la Asociația de Dezvoltare Intercomunitară pentru servicii în sectorul de apă și apă uzată din județul Satu Mare, 

      în conformitate cu:

- prevederile art.13 din Statutul Asociației, respectiv art. 21 alin. (1):

Hotărârile adunării generale a Asociației luate în exercitarea atribuțiilor prevăzute la art. 16 alin. (2) lit. i) – j) și art. 16 alin. (3) lit. a), c), d) și f) nu pot fi votate de reprezentanții asociaților în adunarea generală a Asociației decât în baza unui mandat special acordat expres, în prealabil, prin hotărâre a autorității deliberative al asociatului al cărui reprezentant este.

- prevederile art.10 din Legea serviciilor comunitare de utilități publice nr.51/2006, republicată, cu modificările și completările ulterioare, 

 - dispozițiile O.G. cu privire la asociații și fundații nr.26/2000 cu modificările și completările ulterioare,

  luând în considerare

-   prevederile H.G. 855/2008 privind aprobarea actului constitutiv cadru și a statutului cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare, 

         în temeiul  art.16 alin.(2) lit. j  coroborat cu  prevederile art. 21 alin. (1) din Statutul Asociației,

                                                                      HOTĂRĂȘTE:
Art.1 Se aprobă de principiu aderarea în „Asociația de Dezvoltare Intercomunitară pentru servicii în sectorul de apă și apă uzată din județul Satu Mare”, în calitate de asociat, a comunei  Hodod, prin Consiliul local Hodod, cu sediul în Hodod, cod 447155, reprezentat de Balog Francisc, în calitate de primar, legal împuternicit în acest scop prin Hotărârea Consiliului local Hodod nr. 13/2020.

Art. 2 Se aprobă de principiu aderarea în „Asociația de Dezvoltare Intercomunitară pentru servicii în sectorul de apă și apă uzată din județul Satu Mare”, în calitatea de asociat, a comunei Acâș, prin Consiliul Local Acâș, cu sediul în Acâș, cod 447005, reprezentat de Dari Tamas, în calitate de primar, legal împutenicit în acest scop prin Hotărârea Consiliului Local Acâș nr. 17/2025.
Art.3  Cu ducerea la îndeplinire și punerea în aplicare a prezentei hotărâri se încredințează   Aparatul Tehnic al Asociaţiei și APASERV Satu Mare S.A.. 
Art.4  Prezenta hotărâre se comunică membrilor Asociației  de Dezvoltare Intercomunitară  pentru servicii în sectorul de apă și apă uzată din județul Satu Mare pentru  îndeplinirea procedurii prevăzută la art. 21, alin.  1 și alin. 2,  din Statutul Asociației, Consiliului local Viile Satu Mare , Consiliului local Acâș și APASERV  Satu Mare S.A.
Satu Mare, la___________/2025
PREŞEDINTE,                                                      SECRETAR DE ȘEDINȚĂ ,
                           Pataki Csaba

